“ตลท.” รับกองทุน UBOT เข้าซื้อขาย 21 ก.ค.นี้
“ตลาดหลักทรัพย์” รับกองทุน UBOT เช้าซื้อขาย 21 ก.ค. นี้ เน้นลงทุนในกองทุน Global X Robotics & Artificial Intelligence ETF
“ตลาดหลักทรัพย์” รับกองทุน UBOT เช้าซื้อขาย 21 ก.ค. นี้ เน้นลงทุนในกองทุน Global X Robotics & Artificial Intelligence ETF
20 ก.ค. 2565

ตลาดหลักทรัพย์แห่งประเทศไทย (ตลท.) รับหลักทรัพย์กองทุนเปิด ยูไนเต็ด โรโบติกส์ &amp; อาร์ติฟิเชียล อินเทลลิเจนซ์ อีทีเอฟ ซึ่งเป็นกองทุน Thematic ETF ที่จัดตั้งโดย บลจ.ยูโอบี (ประเทศไทย) มุ่งเปิดโอกาสการลงทุนในอุตสาหกรรม Robotics และ AI ทั่วโลก โดยจะเข้าซื้อขายในตลาดหลักทรัพย์ฯ 21 ก.ค. นี้ ใช้ชื่อย่อในการซื้อขายหลักทรัพย์ว่า “UBOT”
โดยกองทุน UBOT ETF เสนอขายหน่วยลงทุนครั้งแรกเมื่อวันที่ 4-14 ก.ค.65 โดยมีระดับความเสี่ยง 6 เน้นลงทุนในกองทุน Global X Robotics &amp; Artificial Intelligence ETF (กองทุนหลัก) ซึ่งเป็นกองทุนที่จดทะเบียนซื้อขายในตลาดหลักทรัพย์ NASDAQ สหรัฐอเมริกา และลงทุนเพื่อสร้างผลตอบแทนให้ใกล้เคียงกับผลตอบแทนของดัชนี Indxx Global Robotics &amp; Artificial Intelligence Thematic Index ซึ่งเป็นดัชนีที่ประกอบด้วยบริษัทที่มีศักยภาพที่ได้รับประโยชน์จากนวัตกรรมด้านหุ่นยนต์และปัญญาประดิษฐ์ (AI) รวมถึงบริษัทที่เกี่ยวข้องกับอุตสาหกรรมหุ่นยนต์และระบบอัตโนมัติ หุ่นยนต์ที่ไม่ใช่อุตสาหกรรม และยานยนต์อัตโนมัติ
ผู้ลงทุนสามารถซื้อขาย UBOT ETF ได้สะดวกทั้งแบบเรียลไทม์ผ่านบริษัทหลักทรัพย์ หรือเลือกซื้อขายผ่านบริษัทจัดการลงทุน และตัวแทนซื้อขายหน่วยลงทุนที่ได้รับแต่งตั้ง โดยดูรายละเอียดกองทุนจากหนังสือชี้ชวนได้ที่ www.sec.or.th หรือบริษัทผู้จัดตั้งกองทุน บลจ. ยูโอบี (ประเทศไทย) www.uobam.co.th โทร 0 2786 2222 หรือศึกษาข้อมูล ETF เพิ่มเติมได้ที่ www.setinvestnow.com